Carlos Augusto

Carlos Augusto Zopolato Neves (sündinud 7. jaanuaril 1999 Campinases) on Brasiilia jalgpallur, kes mängib vasakkaitsja või vasaku äärekaitsjana Itaalia kõrgliigaklubis Milano Internazionale.

Ta alustas klubikarjääri Brasiilia klubis Corinthians, mille noortesüsteemiga liitus ta 2011. aastal. Corinthianse meeskonnas debüteeris ta Brasiilia kõrgliigas 2018. aastal. Brasiilia kõrgliigas lõi ta esimese värava 1. mail 2019 hooaja teises mängus Chapecoense vastu.

2020. aasta augustis sõlmis ta lepingu Itaalia esiliigaklubiga Monza. 2022. aastal tõusis ta Monzaga Itaalia kõrgliigasse. Itaalia kõrgliigas lõi ta esimese värava 9. oktoobril 2022 mängus Spezia vastu. Hooajal 2022/23 lõi ta Itaalia kõrgliigas kuus väravat ja andis viis väravasöötu.

2023. aasta augustis läks ta Monzast laenule Milano Internazionalesse, kellega sõlmis aasta hiljem püsiva lepingu. Hooajal 2023/24 tuli ta Internazionalega Itaalia meistriks.

2019. aastal kuulus Carlos Augusto Brasiilia kuni 20-aastaste koondisse Lõuna-Ameerika omavanuste meistrivõistlustel. Brasiilia jalgpallikoondises tegi Carlos Augusto debüüdi 18. oktoobril 2023 MM-i valikmängus Uruguay vastu.Carlos Augusto - National team. transfermarkt.com. Vaadatud 12.1.2025

 Saavutused 
Corinthians
Campeonato Paulista: 2019
Copa do Brasil: Teine koht 2018
Milano Internazionale
Serie A: 2023–24
Supercoppa Italiana: 2023

 Viited 

Kategooria:Brasiilia jalgpallurid
Kategooria:Sport Club Corinthians Paulista mängijad
Kategooria:Milano Internazionale mängijad
Kategooria:Campeonato Brasileiro Série A mängijad
Kategooria:Serie A mängijad
Kategooria:Sündinud 1999